
Møtebok fra avdelingsstyremøte og seminar ved 

avdeling for økonomi-, kommunal og sosialfag

Dato: 26.03.03
Kl.10.00-15.20

Til stede:





Eksterne representanter:
Tore Abrahamsen


Inger Elisabeth Salvesen




Ledelsesrepresentanter:
Dekan Gunnar Engelsåstrø




Faglige representanter:
Tor Høst


Ragnhild Hansen


Irene Levin


Mons Oppedal


Sigrid Wangsness




Studentrepresentanter:
Jan Jacek Markiewicz


Katrine Paulsen







Administrasjonens representant:
Eva Groth Sitter




Avdelingsdirektør:
Brita Børve




Protokoll:
Tore Vogt




Forfall: Magid Al-Araki, Cecilie Brendås og Mona Sandbæk. 

Mons Oppedal møtte for Magid Al-Araki. Inger-Elisabeth Salvesen møtte for Mona Sandbæk.

Mellom kl. 10.00 og 12.00 ble det avholdt avdelingsstyreseminar. Temaet var drøfting av framtidig organisering av avdeling ØKS. Under diskusjonen deltok også leder av sosialforsk Bente Puntervold Bø, og studieleder i offentlig styring Sten-Erik Hammarqvist. Referat fra seminaret er skrevet på eget notat.

Sak 05a/03: Møtebok fra ekstraordinært avdelingsstyremøte 12.03.03

Vedtak:

Møteboka fra 12.03.03 godkjent

Sak 05b/03: Årsplanrapportering for 2002

Det er ønskelig med mer konkrete resultatbeskrivelser. for eksempel antall avlagte studiepoeng, antall FoU-publiseringer og lignende . I budsjettforslag for 2004 er slike tall oppført. Denne vil bli sendt ut til alle medlemmer av avdelingsstyret. 

Sak 06/03: Årsplaner for 2003

Det ble framsatt kritikk på at årsplanen var alt for generell og ufullstendig. Årsplaner for 2003 legges fram på nytt til neste avdelingsstyremøte. Årsplan for internasjonal aktivitet og mobilitet ble imidlertid behandlet på dette møtet.

Vedtak:

Årsplan for internasjonal aktivitet og mobilitet godkjennes. Årsplan for avdelingen for øvrig legges fram på neste møte.

Sak 07/03: Strategiplan 2001-2003

Det framkom følgende merknader til notatet fra dekan

· Det ble etterlyst god redegjørelse for hvordan det nye finansieringssystemet innvirker på fordeling av ressurser på Høgskolen i Oslo. Det er ønskelig å invitere både Åsulv Frøysnes og Torill Erikson til seinere avdelingsstyremøte for å redegjøre for finansieringssystemet

· Det etterlyses diskusjon i avdelingsstyret om hva slags administrasjon vi ønsker å ha, og omfanget av administrativ bistand til studieledere det er mulig å oppnå utifra ressurssituasjonen i administrasjonen.

· Det er viktig at informasjon til studentene vektlegges bedre i strategiplanen.

Sak 08/03 Regnskap 2002 og Avdelingens budsjettfordeling for 2003-annen revisjon.

Avdelingsstyret vil få framlagt sak angående prinsipp om at en enhet som har overforbruk et år skal få kutt i bevilgningen det påfølgende år. Det ble framsatt som ønskelig å få resultater for hver enkelt enhet i saksframlegget.

I forbindelse med behandlingen av budsjettfordeling for 2003-annen revisjon- kom det følgende merknader:

· Det er ønskelig med forslag til instramninger på budsjettet

· Det er ønskelig med langtidsbudsjettering med personalplan

· Det er ønskelig å få framlagt en nedtrappingsplan 

· Budsjettallene var vanskelig å forstå og burde stilles opp mer fullstendig.

Vedtak:

Avdelingsstyret tar regnskapsrapporten til etterretning. Avdelingsstyret godkjenner budsjettrevisjon for 2003- annen revisjon

Sak 09/03: Fransk 2

Den del i planen som omfatter vurderingsform var ikke grundig nok forberedt. Vurderingsformer må gjennomgås på nytt. 

Vedtak:

Dekan får fullmakt til å godkjenne kursplan for fransk 2 når avsnittet om vurderingsformer er ferdigdrøftet.

Sak 10/03: Studieplan for bachelorstudiet i velferdsfag

Det framkom følgende merknader på møtet:

· Det ble etterlyst drøfting av forhold mellom velferd og marked ("Public Managment")

· Det ble påpekt at det ikke var 100% samsvar mellom studiets mål og innhold

· Det ble uttrykt skepsis mot at studiet kan bli et rent teoristudium.

· Hvorfor skal praksis først komme i tredje studieår? Fint for mange studenter å få avklaring på sin egnethet i profesjonen før tredje studieår.

· Hvordan skal praksisperioden evalueres?

· Det ble uttrykt skepsis til at dette studiet fortoner seg som mer forvaltningsrettet enn sosialarbeiderrettet. Studiet burde legge mer vekt på ferdigheter og profesjonell yrkesutøvelse enn det som er tilfelle i planen

· Det ble framsatt ønske om å vektlegge fordypningsoppgaven mer

Vedtak:

1. Den foreløpige studieplanen for bachelorstudiet i velferdsfag godkjennes med de merknader som framkom i møtet

2. Fullstendig studieplan legges fram for behandling våren 2004

3. Studieleder for offentlig styring får hovedansvaret for gjennomføring av studiet det første studieår

4. Det delegeres til dekan å godkjenne mindre endringer i pensum.

Sak 11/03: Studieplan for årsstudium i offentlig økonomistyring

Det ble delt ut mail fra studieseksjonen om formaliteter i planen. 

Vedtak:

Avdelingsstyret godkjenner studieplan for årsstudium i offentlig økonomistyring

Sak 12/03: Kurs for studenttillitsvalgte- Universitets og høgskolesektoren- Politikk, organisering og forvaltning

Pensumliste vil bli framlagt på neste avdelingsstyremøte.

Vedtak:

Avdelingsstyret godkjenner  kursplan for studenttillitsvalgte- Universitets- og høgskolesektoren- Politikk, organisering og forvaltning. Pensum framlegges på neste avdelingsstyremøte.

Sak 13/03: Kursplan for innføring i økonomistyring- Oppdrag for Sørum kommune

Det ble påpekt at administrative kostnader ved gjennomføring av kurset ikke var oppført i saksframlegget. 

Vedtak:

Avdelingsstyret godkjenner forslag til kursplan for innføring i økonomistyring for ansatte i lokalforvaltningen med den merknad som framkom i møtet.

Sak 14/03: Godkjenning av pensum for kompetansegivende opplæring for verneassistenter i Oslo Kommune- 15 studiepoeng

Vedtak:

Avdelingsstyret godkjenner det framlagte forslag til pensum i kompetansegivende opplæring for verneassistenter i Oslo kommune.

Sak 15/03: Endringer av eksamensform- Økonomiutdanningen

Vedtak:

Avdelingsstyret godkjenner at eksamensformen i faget Informasjonssystemer omgjøres til en 3-timers praktisk dataeksamen allerede fra og med eksamen våren 2003.

Sak 16/03: Opptakskomite for masterstudiet i sosialt arbeid

Det ble stilt spørsmål om likestillingskravet var oppfylt i denne sak.

Vedtak:

 Avdelingsstyret oppnevner følgende medlemmer til opptakskomite for masterstudiet i sosialt arbeid:

· Professor Irene Levin 

· Førsteamanuensis Per Nerdrum

· Førstekonsulent Lasse Saur

· Førstekonsulent Anne-Lise Tvedt

· Student Astrid Furre

· Student Jorun Vindegg

Neste møte: Ekstraordinært styremøte onsdag  7. mai kl 13.00 

 28.03.03

Gunnar Engelsåstrø






Brita Børve

dekan







     
avdelingsdirektør

